Nagyböjt 1. vasárnapja

Olv.: Ter 9, 8-15 Isten a vízözön után szövetséget köt Noéval és utódaival 

Zsoltár: Uram, minden utad irgalom és hűség – azoknak, kik szövetséged törvényét megtartják

Sztlecke: 1Pét 3, 18-22 A keresztség titeket is megment, testvérek

Ev.előtti vers: Nemcsak kenyérrel él az ember – hanem minden igével is, mely Isten ajkáról való

Evangélium:  Mk1,12-15 Jézust megkísértette a sátán, és angyalok szolgáltak neki

1. Mit tett Noé, miután kijött a bárkából?

A: hálaáldozatot mutatott be                                       B: ellenőrizte, hogy megvan-e minden élőlény   
C: ellenőrizte, hogy elállt-e az eső


2. Milyen örömhírt mond el Noé története?

A: Isten nem bünteti ezután az embert      B: az embernek Isten lesz a szövetségese    
C: nem fog meghalni Noé

3. A zsoltár kinek ígéri az Úr irgalmát?

A: azoknak, akik szövetséged törvényét megtartják    B: mindenkinek       C: a bűnteleneknek


4. Szent Péter szerint a keresztség minket is megment. Igaz ez?

A: Igaz, mert az nem a test szennyének lemosása, hanem könyörgés Istenhez a tiszta lelkiismeretért

B: Nem, mert a pár csepp víz nem képes megtisztítani       
C: Nem, mert a bűnt nem képes a víz eltűntetni


5. Ki mondta – kinek az evangélium előtti vers szavait?

A: Jézus a sátánnak       B: Jézus nem is állt szóba a sátánnal      C: Jézussal nem is próbálkozott a sátán


6. Melyik evangéliumból való a vasárnapi megkísértés-történet?           

A: Máté                                              B: Márk                                                 C: Lukács


7. Van-e valami közös a Noé történetben és a jézusi történetben?

A: nincs, csak a péteri levél utal Noéra                      B: nincs, hiszen nem is egy időben történtek       
C: Van, a 40 nap


8. Miért imádkozunk a szentmisében?

A: hogy ne kelljen böjtölni                           B: hogy a nagyböjt szent ideje a javunkra váljék 
C: hogy mindennapunk böjt legyen


9. A nagyböjti vasárnapokon melyik imádság marad el a szentmiséből?

A: Hiszekegy                                     B: Dicsőség                                             C: Miatyánk  


10. Mi a nagyböjt liturgikus színe?  

A:    fehér                                           B: fekete                                                     C: lila
Nagyböjt 2. vasárnapja

Olv.: Ter 22, 1-2 10-13 15-18  Ábrahám Isten parancsára kész feláldozni fiát, az ígéret gyermekét

Zsoltár: Az Úr színe előtt járok – az élők földjén

Sztlecke:  Róm 8, 31b – 34  Isten egyszülött Fiát adta  áldozatul értünk

Ev. előtti vers: A fényes felhőből az Atya szózata hallatszott – „Ez az én szeretett Fiam, őt hallgassátok!” 

Evangélium: Mk 9, 2-10 A kereszthalál előtt a mennyei Atya tanúskodik, hogy Jézus az ő szeretett Fia

1. Isten parancsa Ábrahámnak abban a korban és népek körében…. /válaszd ki a helyes folytatást!/
A: megtiszteltetésnek számító ritkaság volt     B: soha nem fordult elő ilyesmi  
C: mindennapi esemény volt

2. Az engedelmességet mivel jutalmazza Isten?

A: visszaadja fiát Ábrahámnak    B: gazdaggá teszi Ábrahámot         C: 

3. Milyen áldozatbemutatásra tanítja Isten a népét Ábrahámon keresztül?

A: nem emberáldozatot kér, hanem engedelmességet   B: csak fiúáldozatot kér      
C: csak kost kell áldozni 

4. Melyik zsoltársor fejezi ki az Istenre figyelő, engedelmes lelkületet?

A: Az Úr színe előtt járok – az élők földjén           B: Lelkem az Urat dicsérd, áldjad az istenek Istenét

C: Uram, Istenem – örök életet adó igéid vannak

5. Szent Pál a szentleckében Isten értünk adott áldozatáról beszél. Ki ez az áldozat? 

A: Izsák                                B: Jézus                                               C: mi, az emberek 

6. Az evangélium előtt vers kinek a szavait idézi?

A: a mennyei Atyáét           B: Jézusét                          C: az imádkozó tanítványokét 

7. Ki az a három tanítvány, akit Jézus imádkozni hív?

A: Péter, Jakab, János            B: név szerint nem tudjuk               C: Mózes, Illés és Péter 

8. Miért részesítette ebben az élményben a három tanítványt a mennyei Atya?

A: hogy lássanak csodát       B: előre megerősítette őket, ha majd szenvedni látják Jézust, akkor is higgyenek

C: most árulta el a tanítványoknak, hogy Jézus az Isten Fia

9. Jézus megparancsolta nekik, hogy feltámadásáig ne beszéljenek erről. Megtartották, de maguk között mit vitattak meg? 
A: mit jelenthet az, hogy feltámad a holtak közül?     B: kik lehettek azok, akikkel Jézus beszélgetett

C: milyen jó lett volna, ha sátrat építhetnek ott fenn a hegyen, és mindig ott maradtak volna

10. Mi fejezi ki a történetben, hogy a mindennapi nehézségeket fel kell vállalnunk? 

A:  mire körülnéztek, már csak Jézust látták, akivel lementek a hegyről       
B:  Jézus megmondta ezt ott, akkor
C: a mennyei Atya ezért szólt hozzájuk

Nagyböjt 3. vasárnapja

Olv.: Kiv 20, 1-17      Isten a Sínai hegyen kihirdeti a tízparancsolatot

Zsoltár: Uram, Istenem – örök életet adó igéid vannak

Sztlecke: 1 Kor 1,22-25  A megfeszített Krisztust hirdetjük, aki a zsidóknak botrány, a pogányoknak meg oktalanság

Ev. előtti vers: Isten úgy szerette a világot, hogy egyszülött Fiát adta érte – hogy örökké éljen minden őbenne hívő

Evangélium:  Jn 2,13-25 Jézus isteni küldetésének legfőbb bizonyítéka, hogy harmadnapra feltámad
1. Ki kapja a tízparancsolatot?

A: az Egyiptomból kihozott, pusztában vándorló nép Mózesen keresztül     
B: a nép is tudta, hogy csak Mózesre vonatkozik          
C: már a kihirdetéskor Isten mindenkinek mondja

2.  Melyik állítás igaz?

A: A tízparancsolat Isten ajándéka, hogy könnyebben eligazodjunk az életben

B: A tízparancsolat Isten büntetése, mert nem akart szótfogadni a népe

C: A tízparancsolat régen jó volt, de ma már a közvélemény határozza meg, mit kell tenni   

3. A zsoltáros a törvényről elmélkedik. Milyennek tartja?
A: megtartandónak, amely örömet ad       B: nehéznek, de azért jónak         C: méltatlankodik, hogy miért van

4. A Szentleckében Pál apostol a megfeszített Krisztusról beszél. A kereszthalál nem mindenkinek ugyanazt jelenti. Kinek mit? /keresd a párját!/

Meghívottak /keresztények/                  botrány

Görögök                                                oktalanság

Zsidók                                                   Isten ereje, bölcsessége

5. Miért adta Isten egyszülött Fiát?

A: hogy elítélje a világot           B: hogy örökké éljen minden őbenne hívő       C: hogy próbára tegye az embert

6. Hol szerepel a Szentírásban az idézett evangélium előtti vers?

A: a teremtéstörténetben, az Ádám-Évának adott ígéretként     B: János evangéliumában 3. fej.16 vers 
C: János evangéliumának a végén, Jézus feltámadása után 
7.  Milyen ünnep közeledtén űzte ki az árusokat és pénzváltókat Jézus a templomból? 
A: karácsony                     B: húsvét                  C: vasárnap 

8. Hogy kerültek oda ezek az árusok?

A: az áldozatbemutatáshoz szükséges állatokat árultak   B: engedély nélkül üzleteltek ott C: tiltott árut árultak

9. Mi volt Jézus felháborodásának oka?

A: hogy nem az istentiszteletet, hanem az eszközöket, üzletet tartották fontosnak

B: hogy nem hallatszódott az ő hangja a nagy zajban, és nem tudtak figyelni tanítására

C: hogy becsapták a vásárláskor 

10. Jézus beszélt haláláról is, de akkor még nem értették.  Melyik mondata utalt halálára és feltámadására?
A: Ne tegyétek Atyám házát vásárcsarnokká!      B: Emészt a házadért való buzgóság!

C: Romboljátok le ezt a templomot, és én három nap alatt fölépítem!

Nagyböjt 4. vasárnapja 
Olv.: 2 Krón 36, 14-16 19-23 Isten igazságos haragját és irgalmát mutatja a választott nép száműzetése és megszabadulása

Zsoltár: Ragadjon ínyemhez a nyelvem – ha nem emlékezem meg rólad

Sztlecke: Ef 2,4-10  Isten Krisztussal életre keltett minket is, bűneik miatt halottakat
Evang. előtti vers: Isten úgy szerette a világot, hogy egyszülött Fiát adta érte – hogy örökké éljen minden őbenne hívő

Evangélium: Jn 3, 14 – 21 Isten a mi üdvösségünkért küldte el egyszülött Fiát a világba
1. A választott nép száműzetése és megszabadulása Isten igazságos haragját és irgalmát mutatja. Mit gondolsz erről?
A: Csak egy téves elképzelés, hogy büntet az Isten, valójában Isten irgalmas
B: Isten néha engedi, hogy bűneink következményétől szenvedjünk, de ha okulunk belőle és megtérünk, szívesen megbocsát
C: A történelmet és a hitet, Isten tetteit, nem szabad összekeverni 
2. Milyen bűnök miatt „zúdult az Isten haragja” a népre? /Nemcsak egy a jó!/
A: Utánozva más pogány népeket, hűtlenek lettek Istenhez és nem tisztelték a templomot
B: Nem hallgattak a próféták figyelmeztetésére sem
C: Ezt nem lehet tudni 
3. Miért küldi haza a választott nép tagjait  Kürosz, a perzsa király?
A: Hogy templomot építsenek az Úrnak Jeruzsálemben
B: Haragszik rájuk, nem akarja látni a zsidókat
C: Hogy kémkedjenek, híreket hozzanak neki
4. Isten bennünket is életre keltett, a bűneink miatt halottakat – mondja Szent Pál a Szentleckében. Miért tette ezt Isten – Szent Pál szerint?
A: Mert jóságos irántunk  B: Mert tetteinkkel kiérdemeltük   C: Mert igazságos Isten
5. „Az ő alkotása vagyunk, Jézus Krisztusban jótettekre teremtett” - Mit állít ezekkel a szavakkal Szent Pál?
A: hogy Isten teremtményei nem követnek el bűnt   B: hogy csak a tetteink számítanak
C: hogy Jézus Krisztus által még a bűnös ember is jóvá lehet 
6. Az Evangéliumban mi az örömhír?
A: „Mert úgy szerette Isten a világot, hogy egyszülött Fiát adta érte, hogy aki benne hisz, el ne vesszen, hanem örök élete legyen”
B: „A világosság a világba jött, de az emberek jobban szerették a sötétséget, mint a világosságot, mert tetteik gonoszak voltak”
C: Hogy Mózesként itt van köztünk Jézus, és megmenti az embereket, ahogyan Mózes 
7. Miért küldte Isten a Fiát a világba? 
A: hogy elítélje a világot     B: hogy üdvözítse a világot   C: általa legyen a világ
8. Mindennapjainkhoz van-e köze a mai szentírási szakaszoknak?
A: A mindennapi nehézségeinkről elterelik a figyelmet
B: Igen, a templomok építésére buzdít
C: Rámutat: a nehézségeink Istenhez is elvezethetnek
9. A választott nép bűne és a mi bűneink között van-e párhuzam?
A: Nincs, hiszen ma már nem érvényesek a régi törvények
B: Van, mert ma is sokan nem Istennek akarnak megfelelni és kigúnyolják Őt és küldötteit
C: Jézus halála óta nincs bűnünk
10. Van-e feladatunk, kell-e tennünk valamit üdvösségünk érdekében?   
A: Nincs feladatunk, hisz Jézus mindenkiért meghalt, üdvösségünk biztos
B: Van feladatunk, mégpedig életünk végéig minél több jótettet kell végrehajtani, és ha Isten megelégszik vele, akkor üdvözülünk
C: Rá kell hagyatkoznunk Jézusra, hogy Isten akarata megvalósuljon életünkben 

Nagyböjt 5. vasárnapja 

Olv.:  Jer31,31-34 Az Úr szövetséget köt népével az új törvényt a szívekbe írja
Zsoltár: Istenem, kérlek téged – teremt bennem tiszta szívet
Sztlecke: Zsid 5,7 – 9  Krisztus a szenvedésből engedelmességet tanult és hódolatáért meghallgatásra talált

Evang. előtti vers: Jézus mondja: Aki nékem szolgál, az engem kövessen – és ahol én vagyok, ott lesz az én szolgám

Evangélium:  Jn 12, 20 – 33  Jézus meghirdeti, hogy a halálon keresztül dicsőül meg 

1. Az Olvasmány melyik prófétán keresztül mondja el Isten üzenetét?
A: Jeremiás            B: Illés                 C: Izaiás

2. Mi Isten üzenete?
A: Megelégelte a nép hűtlenségét, hogy megszegték a szövetséget, amelyet atyáikkal kötött, mikor kézen fogva kivezette őket Egyiptom földjéről
B: Új szövetséget köt népével, bensejükbe adja törvényeit, és a szívükbe írja
C: Jönnek majd napok, amikor mindenki az Úrtól fél majd, mert megismerik haragját

3. Mit jelent a „szívünkbe írt” törvény?
A: Isten megismerteti törvényét       B: nemcsak megismerteti a törvényt, hanem erőt is ad teljesítésére     C: kellemes lesz teljesíteni, nem is lehet törvénynek nevezni

4. Miért leszünk Isten népe?
A: mert így születtünk                                       B: mert nem tettünk annyi rosszat
C: mert megbocsátja gonoszságainkat, és vétkeinkre nem emlékszik

5. A zsoltáros válaszunk: Istenem, kérlek téged – teremts bennem tiszta szívet.
Milyen ima ez?
A: bocsánatkérő                       B: dicsőítő                      C: hálaadó

6. A Szentleckében arról hallhatunk, hogy Jézus engedelmességet tanult.  Hogyan?
A: az emberek életét figyelte   B: Mária mutatta neki    C: Isten fia, mégis szenved

7.  Az Evangélium előtti vers melyik jézusi mondat?
A: Mert úgy szerette Isten a világot, hogy egyszülött Fiát adta érte
B: Aki nékem szolgál, engem kövessen, és ahol én vagyok, ott lesz az én szolgám.
C: Miért teszitek Atyám házát vásárcsarnokká?

8. Jézus meghirdeti, hogy a halálon keresztül dicsőül meg. Hogyan?
A: Ha a búzaszem nem hull a földbe, és el nem hal, egyedül marad, ha azonban elhal, sok gyümölcsöt hoz
B:  Most megrendült a lelkem. Mit is mondjak? Atyám, szabadíts meg  ettől az órától?
C:  Ítélet van most a világon. Most vetik ki ennek a világnak a fejedelmét.

9. Mire hív bennünket Jézus?
A: ma nem hív, mert a szenvedéstől meg akar óvni bennünket
B: a parancsok hűséges, pontos  teljesítésére
C: követésére, akár szenvedés árán is

10.  Jézus szavaival a tanítványait és minket bátorít az önfeláldozó szeretetre.
A: Igen, hisz Ő kész    B: Nem biztos az Atya akaratában   C: Ilyesmiről nincs  szó 
Virágvasárnap – Szent Három Nap                                   
Olv.:: Iz 50,4-7 Nem rejtettem el arcomat azok elől, akik gyaláztak, de tudom, hogy nem vallok szégyent

Zsoltár: :  Istenem, Istenem, miért hagytál el engem?
Szentlecke: Fil 2,6-11 Megalázta önmagát, ezért Isten felmagasztalta őt

Evan.előtti vers: Krisztus engedelmes lett értünk mindhalálig + mégpedig a kereszthalálig.

Ezért Isten felmagasztalta – és olyan nevet adott neki, amely fölötte áll minden névnek

Evangélium:  Mk 14, 1 – 15, 47 A mi Urunk, Jézus Krisztus kínszenvedése

1. Milyen körmenet van Virágvasárnap?

A: barkás körmenet        B: gyertyás körmenet     C: úrnapi körmenet

2. Mire emlékeztet a virágvasárnapi barka?

A: az elmúlásra        B: a hozsannázó tömeg kezében lévő pálmaágakra         C: az újjászületésre

3. Mit jelent a passió?
A: Jézus szenvedéstörténete valamelyik evangéliumból          B: Jézus búcsúestjének elmondása 
C: Jézus keresztre feszítésének története

4. A szentmise melyik állandó éneke idézi a virágvasárnapi bevonulást?
A: Uram, irgalmazz!         B: Szent vagy, szent vagy, szent vagy      C: Isten Báránya

5. Miért vállal minden nehézséget a Megváltó, az Úr Szolgája Izaiás próféta szerint?

A: mert bízik Isten segítségében     B: mert nem tehet mást   C: mert nem érez fájdalmat

6. „Istenem, Istenem – miért hagytál el engem?”  Ki mondta? Mikor?

A: A kereszten haldokló Jézus ezt a zsoltárt imádkozza         

B: Mária, Jézus Anyja a kereszt tövében, mikor haldokló Fiát siratja       

C: A mennyei Atya, Jézus születésekor

7. Mivel váltott meg minket Jézus?

A: Isten felmagasztalta őt        B: engedelmes lett a halálig     C: hogy egyenlő az Istennel
8. Mivel vádolják Jézust a főpapok és írástudók?

A: A templom ellen beszél, és ember létére Isten Fiának tartja magát

B: nem ismeri a törvényeket és az Írást                                             C: nem imádkozik eleget    

9. Márk evangélista leírja, hogy Pilátus tudta, miért adták Jézust a kezére?

A: Mert a római elnyomás ellen beszélt              B: irigységből                  C: mert meg volt írva 

10. Húsvét ünnepe alkalmából Pilátus mindig elbocsátott egy rabot, akit a zsidók kértek. Mire emlékeztek ezzel?

A: arra, hogy mindig rabságra van ítélve ez a nép     B: hogy a tettek nagyon fontosak 

C: arra, hogy valamikor rabok voltak, de Isten megszabadította őket – ők is szabadulást kérnek egy rabnak 

Nagycsütörtök
1. Megmosta-e Júdás lábát is Jézus az utolsó vacsora előtt?

A: valószínűleg igen, mert János, aki beszámol az eseményről, nem jelzi, hogy kihagyta volna

B: biztosan nem, hiszen Jézus tudta, hogy Júdás árulja el         C: nem, hiszen addigra elfogják Jézust

2. Egyik népénekünk az Oltáriszentség alapításának indítékáról elmélkedik.  Melyik ez az ének?

A: Zálogát adtad ó Jézus, örök szeretetednek /Rendelvén e nagy szentséget, és adván tieidnek.

     Hogy teveled egyesüljünk, s téged viszont szeressünk, Örök hála és imádás légyen azért nevednek.

B: Üdvözlégy Felség, Oltáriszentség, drága vendégség/ 
     Ó drága szép kincs, bűntől megtisztíts, jóra felindíts.

C: Előtted Jézusom, leborulok, Féktelen bűnös én, hozzád bújok.

     Ó, kérlek, hogy nekem malasztot adj, hisz Te a bűnöshöz irgalmas vagy.

Nagypéntek
1. Miből tudták biztosan, hogy Jézus meghalt?
A: a lándzsával átdöfött testéből vér és víz folyt             B: ennyi szenvedést nem lehet élve kibírni

C: a szokásos módon állapították meg: lábszárcsontját eltörték

2. Ki maradt a haldokló Jézussal a keresztnél apostolai közül?

A: Péter                B: János            C: mind a tizenkettő
3. Miért nem temették el Jézust tisztességesen pénteken este az apostolok?

A: mert tudták, hogy úgyis feltámad          B: mert nem volt rá idő az ünnep kezdete miatt

C: mert bíztak benne, hogy nem halt meg

4. Milyen külső jelek segítik Jézus halálának méltó megünneplését szertartásinkban, templomainkban? /Írd ki a helyes megoldások betűjelét!/
A: Jézus sírjának elkészítése, díszítése   B: a pap arcra borul az üres oltár előtt   C: a kereszt leleplezése 

D: terítő nélküli a szembemiséző oltár   E: nincs szentmise, csak áldoztatás  F: az Igeliturgia Jézus szenvedését, halálát idézi   G: nincs evangélium   H: nincs csengő, harang és orgonaszó  I: kereplő a jelző a szertartásokon J: a passiót sok helyen éneklik  K: hódolat a kereszt előtt   L: egyáltalán nincs ének   M: nincs gyertya    N: az egész templomban nincs virág  O: az oltáron nincs virág 

5. Melyik az a két szereplő, akik  nem szerepelnek  a keresztúti ájtatosságunk stációiban?

Pilátus – Szűzanya – Cirenei Simon – a betániai Lázár  - Veronika – jeruzsálem asszonyai – Péter apostol 
Nagyszombat
1. Miért oltanak el minden fényt a templomban ezen az estén a liturgia elején?

A: energiatakarékossági szempontból, mert nagyon hosszú a szertartás

B: a sötétség a halált, a bűn sötétjét jelképezi, melybe Jézus feltámadása hoz világosságot, megváltást, melyet az ünnepélyesen behozott húsvéti gyertya jelez

C: a teremtés sötétségére utal
2.  Miért szerepel  3 ószövetségi olvasmány az Igeliturgiában?

A: Húsvét vigíliáján 7 ószövetségi olvasmányt olvasunk az Igeliturgiában, de lelkipásztori megfontolásból számukat 3-ra lehet csökkenteni.

B: eltévesztette a feladatszerkesztő                 C: azok miatt van, akik ritkán járnak templomba

3. Miért szerepel Nagyszombaton a válaszos zsoltárnál Alleluja?

A: Tényleg nincs most formában a feladatszerkesztő

B: Nem tévedés, a Nagyböjtben elhagyott alleluját most így kezdjük pótolni
C: A válaszos zsoltár válaszát lehet allelujával is helyettesíteni  - ujjongó örömünk kifejezésére

4. Mely szentség szolgáltatható ki a  Nagyszombat esti  szertartás keretében a liturgia részeként?

A: bérmálás      B: egyházi rend     C: keresztség   D: bűnbánat szentsége

Húsvétvasárnap
1. Jézus feltámadt, ez örömünk oka, a zsoltárvers is utal rá. A liturgiában milyen jelképek fejezik ki a feltámadás feletti örömünket? /A helyes válaszok betűjelét írd ki!/

A: újból éneklünk evangélium előtt alleluját  B: ételt szentel a pap  C: újból van virág az oltáron   D: rózsaszín a liturgikus szín    D: nagyszombaton „visszakaptuk” a harangszót, csengőszót   E: nagyszombaton visszatért az orgonával kísért ének is

2. Ki az a másik tanítvány, aki Péterrel együtt a sírhoz futott Mária Magdolna hírére?

A: János       B: Jakab     C: Tamás
3. Ki volt ennek a „maratoni” futásnak a győztese?

4. Az evangélium szerint mi az, amit eddig nem értettek meg?

A: Jézusnak fel kellett támadnia a halálból     B: miért van elhengerítve a kő     C: miért van külön az arcát takaró kendő a többi leplektől?

5. Ki mondta? „Elvitték az Urat a sírból, és nem tudom, hova tették!”

A: Péter      B: János     C: Mária Magdolna
6. Mely szentségek köthetők és miért a Nagyhét valamely napjához? /nagycsütörtök, nagyszombat/
7. Melyik a helyes gondolkodási mód? „Jó a húsvéti szünet, mert …

A: nincs iskola és hittan sem, és nem kell misére menni       B: nincs iskola, lehet pihenni és kapcsolódni a gazdag nagyheti szertartásokba                  C: végre lehet tévézni és gépezni

Életünk
1. Mire tanít minket Jézus megkísértése?

A: Hogy a jókat nem kísérti meg, elkerüli a kísértő    B: hogy a kísértést vissza is lehet utasítani

C:  hogy már a kísértés is bűn

2. Mi a kísértés?

A: Rosszra, bűnre csábítás    B: a rossz, a bűn elkövetése     C: a véletlenül elkövetett bűn

3.  Melyik imádságunkban kérjük Istent, hogy a kísértésekben  is hűek maradjunk hozzá?

A: Miatyánk                   B: ilyen ima nincs        C: minden imánk erről szól

4. Mi kísért bennünket a bűnre?

A: ha egyre többet tudunk      B: minden külső hatás, főleg az állami parancsok  C: a sátán, a rossz környezet és saját bűnre hajló természetünk
5. Hogyan győzhetjük le a kísértést?

A: ha beleegyezünk       B: ha Isten segítségét kérjük     C: a kísértést nem lehet legyőzni

6. Mi a böjt?

A: fegyelem evésben, ivásban, evilági tettekben, hogy közelebb kerüljünk Istenhez

B: valami megtiltása, hogy elérjünk egy kitűzött célt     

C: amikor kedvünk lenne, akkor nem szabad húst enni

7.  Fárasztó lehet-e a böjt?

A: Nem, mert ha helyesen tesszük, közelebb kerülünk Istenhez

B: Igen, fárasztó lehet, de megéri              C: Csak ha nehéz, akkor helyes a böjt

8. Mi a szentségi böjt? Mikor kell tartani?
9. Mi a szigorú böjt?  Mikor kell tartani?
10. Mikor van a bűnbánati napunk?
11. Hogyan kell megtartani a bűnbánati napot? – nagyböjtben ill.  - böjtön kívüli időben

17. Mi az önmegtagadás?

A:  lemondok valamiről, amit pedig megtehetnék      B: letagadom, amit korábban állítottam

C:  kárt okozok önmagamnak 

12. Mik a bűnbánat kifejezési formái?
A: hamvazkodás   - B:fekete /gyász/ ruha viselése  - C:keresztelkedés  -  D:bocsánatkérés   - E:gyónás  - 

F: balázsolás  - G: locsolkodás   - H: sírás   - I: engesztelés

13. A templom a berendezésével, színeivel, díszítésével hogyan figyelmeztet Jézus értünk vállalt szenvedésére, az együttérzésre nagyböjtben?

- A: lila a liturgikus szín  –B:  nincs gyertya az oltáron – C: nincs virág az oltáron  - D: a nagyböjtben eltakarunk minden keresztet – E: eltakarjuk az oltárképet lila lepellel  - F: nincs csengő   

14. Péter, Gyuri és Éva / testvérek / a szép családi húsvétért úgy imádkoznak, hogy elmennek a Szent Három Nap szertartásaira. Mi a véleményed erről?

A: Inkább otthon segítenének ez idő alatt, többet érnének el

B: Biztos szép ünnepük lesz 

C: Három nap egymás után úgy megunják, hogy húsvétkor már el se mennek

15.Mit fejez ki a feltámadási körmenet?

A: hogy a legfontosabb szertartásunk ez, amelyet minél nagyobb feltűnéssel kell megrendeznünk
B: hogy a feltámadás örömhírét a templomból a világba kivisszük   C: szabad gyakorolni a hitünket

16.Az emmauszi tanítványok így emlékeztek vissza a Jézussal való útjukra: „Hogy lángolt szívünk, amikor beszélt hozzánk és feltárta az Írások értelmét!” Mire bíztat bennünket a tanítványok élménye?
A: hogy mi Jézussal akarjuk járni
B: hogy csak Jézus érti az Írásokat   C: hogy a legfontosabb érteni az Írást
17.Hogyan fejezzük ki a tiszteletünket és köszönetünket az Eukarisztiáért?
A: csak nagy ünnepeken vesszük magunkhoz
B: Térden állva és ünnepi ruhában vagyunk a jelenlétében
C: Gyakran és komoly testi-lelki előkészület után vesszük magunkhoz
18.Milyen szavakkal hív a szentáldozásra a szentmisében a pap?
A: Boldogok, akiket meghív lakomájára Jézus, az Isten Báránya!
B: Jöjjetek hozzám mindnyájan, akik megfáradtatok és az élet terhét hordozzátok!
C: Jöjjetek, Atyám áldottai,, és vegyétek az országot, mely nektek készíttetett!
19.Mit értünk a szentségimádás alatt?
A: az Eukarisztia jelenlétében imádkozunk
B: Isten szentségét, nagyságát elismerjük
C: ha magunkhoz vesszük az Eukarisztiát
20. Mi Jézus húsvéti ajándéka? 

A:  a locsolkodás   B: visszaszerezte számunkra az isteni életet     C: hogy Ő újra él

